Embres e Castelmaur

Embres e Castelmaur (Embres-et-Castelmaure en francés) es una comuna occitana de Lengadòc situada dins lo departament d'Aude e la region d', ancianament de Lengadòc-Rosselhon.

Geografia

Perimètre del territòri

 Embres e Vingrau se tòcan que sus qualques mètres.

Toponimia
Embres
Las fòrmas ancianas son : Villa Imbrices en 990, Locus de Embres en 1272, Embretz al sègle XIV, Embret en 1366, Ambres en 1558, Ambrerie en 1389-1587, Hembres en 1645, Embres en 1781 Abbé Sabarthès, Dictionnaire topographique du département de l'Aude, 1912, p. 121-122, legir en linha https://gallica.bnf.fr/ark:/12148/bpt6k110095d/f213.item.texteImage .
Imbrices representa lo plural de imbrex, « teule canal ». Aquel nom es motivat per una teulièra Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 262Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 309.
Castelmaur, Castèlmaur ? 
Las fòrmas ancianas son : Castrum novum quod vocant Villam de Maurs en 1084, In castro Maura en 1206, De Castromauro en 1218, In castro quod vocatur Castelmauro en 1220, Castrummaurae en 1280, Castelhmaura al sègle XIV, Al loc de Castelh Maura en 1538, Chateaumore en 1558, Chasteau Maure en 1583-1589, Eglise parrochelle Sainct Félix de Castelmaure en 1404-1639 Abbé Sabarthès, Dictionnaire topographique du département de l'Aude, 1912, p. 74-75, legir en linha https://gallica.bnf.fr/ark:/12148/bpt6k110095d/f166.item.texteImage .
Lo determinant -maur pòt aver lo sens de « negre » (lo sens mai probable), del latin mauri, maurus, o representar un nom germanic, Maurus, Moro. Cf. Montmaur, Montmort Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 472, Maurens, Morens Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 442.

Istòria
 Embres, Castèlmaur e Sant Joan de Barro formavan una sola parròquia tot ben qu'aquelas tres localitats agèsson caduna un cossolat . Abans lo Concordat de 1801, lo rapòrt entre las doás entitats èra inversat : la rectoriá èra a Castelmaur e son annèxa a Embres.
 Castelmaur es annexat a Embres dempuèi la revolucion de 1789, en principi abans 1793-1794.https://web.archive.org/web/20160304064759/http://cassini.ehess.fr/cassini/fr/html/fiche.php?select_resultat=12594L’estat-civil numerizat pel conselh departamental d’Aude mòstran qu’en 1793 sonque i agèt de registres separats per Embres e Castelmaur. A la fin de 1793 i a una alternància entre "Embrés et Castelmaure" e "Castelmaure et Embrés", puèi Embres es sempre primièr. Estat civil abans 1797, en linha.

Administracion

 Abans la refòrma cantonala de 2014, aplicada en 2015, la comuna èra del canton de Durban; es ara del canton de las Corbièras (burèu centralizator : Fabresan).

Demografia

Lòcs e monuments
 anciana glèisa de Sant Fèlix, a Castèlmaur, inscrita als monuments istorics, 1948 http://www2.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00102675.
 Sèrra de Castelmaur, vast ensemble calcari a la frontièra entre le reiaume d'Aragon e l'ancian territòri de la França.

Personalitats ligadas amb la comuna

Veire tanben
 Comunas d'Aude

Ligams extèrnes
 Embres e Castèlmaur sul site de l'Insee
 Nòtas e referéncias 

Categoria:Comuna d'Aude
Categoria:Comuna de Lengadòc